ลุยบุฟเฟ่ต์ชาบูคุณภาพที่ “Shabu Hero” ย่านราษฎร์บูรณะ ตัวร้านสีเข้มสังเกตเห็นง่ายด้วยตัวมาสคอตกระทิงที่หน้าร้าน  ภายในร้านโปร่งโล่งนั่งสบาย มีรูปเหล่าฮีโร่จากการ์ตูนเรื่องต่างอยู่หลายมุม พร้อมมุมโต๊ะอาหารใหญ่เล็กแบบเป็นส่วนตัว หรือถ้ามาคนเดียว จะเลือกนั่งซดน้ำชาบูเก๋ๆ ที่บริเวณโต๊ะบาร์ก็ยังได้ 

บุฟเฟ่ต์ชาบูครบเครื่องที่มี Set อาหารให้เลือกตอบโจทย์ความหิวถึง 3 ราคาในเวลาถึง 2 ชั่วโมง!  ส่วนน้ำซุปของที่นี่ก็มีให้เลือก 3 สไตล์ ได้แก่น้ำซุปฮีโร่, น้ำซุปสุกี้ดำ และน้ำซุปใสสำหรับคนรักสุขภาพ ทั้งหมดเป็นสูตรเฉพาะของร้านทำเอง ส่วนน้ำจิ้มก็มีให้เลือกทั้งแบบซีฟู้ดเข้มข้นจี้ดจ้าด, ซอสสุกี้และซอสพอนสึที่มีเครื่องผักให้เลือกปรุงเองตามใจ 

เริ่มต้นแบบสบายๆ ที่เซต 299++ เซตเบสิคให้อิ่มอร่อยกับชุดหมูแบบต่างๆ ลูกชิ้นหลากประเภท ข้าว เห็ด และผัก

Set 599++ ชุดฮีโร่ เซตเมนูคุณภาพที่เพิ่มขึ้นอีกกว่า 20 รายการ ไม่ว่าจะเป็นหมูดำคุโรบุตะฮีโร่, มันกุ้งฮีโร่, เนื้อวัวโคขุน, เนื้อวัวออสเตรเลียน และ Unlock ชุดทะเลอย่าง ปลาแซลมอนจากนอร์เวย์, กุ้ง, หอยเชลล์ นอกจากนี้ยังมีของทานเล่นกรุบกรอบอย่าง เฟรนช์ฟรายส์, เกี๊ยวซ่าฮีโร่, ปีกไก่ทอดเกลือ และของทอดอื่นๆ ไม่อั้น! 

Set 1,299++ พรีเมียมให้สุดกับชุด SuperHero จัดเต็มกับ กุ้งยักษ์, หอยทรายน้ำลึก, เนื้อปลาเก๋าทะเล, หอยเชลล์ยักษ์ U.S. หน่อไม้ทะเล ,และเนื้อวากิวคุณภาพให้สั่งไม่อั้น! นอกจากนี้ยังเพิ่ม Ice-cream Homemade Muse หลากรสชาติให้เลือกหยิบจากตู้ได้ตามใจ

หรือถ้าไม่อยากจัดเต็มแบบ Buffet ทางร้านก็มีเซ็ต A-la carte ให้สั่งได้เช่นกัน ไม่ว่าจะเป็นชุดเนื้อวัว เนื้อหมู ให้อิ่มเพลินพุงกันไป

ปล่อยพลังจัดเต็มแบบนี้ไม่ต้องรออีกต่อไปแล้ว รีบมาจัดการกับเสียงเรียกร้องของกระเพาะกันได้ที่ “Shabu Hero” ปากซอยราษฎบูรณะ 36 ตัวร้านสีดำกับป้ายขนาดใหญ่พร้อมมาสคอตเจ้ากระทิงที่เห็นแล้วไม่หลงแน่นอน! 
